Diari Oficial de la Generalitat Valenciana


Sumari del DOGV 4399, del 16-12-2002 (2002/13869)

Rotlle d'apel·lació número 294/2001. Cèdula de notificació.
-----------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/13791


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 294/2001. Cèdula de notificació. [2002/A13383]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant el present edicte, fa saber:
  
Que, en virtut del que s'ha acordat per la resolució del dia de hui, dictada en el rotlle d'apel·lació número 294/2001, procedent del judici de menor quantia 269/1999, del Jutjat de Primera Instància número 5 de Gandia, s'ha acordat notificar a l'apel·lada incompareguda en la present alçada, que es dirà més avall, la sentència dictada en l'esmentat rotlle, que té l'encapçalament i decisió com es diu tot seguit:
  
«Encapçalament:
  
La Secció Novena de l'Audiència Provincial de València, sent-ne ponent el magistrat José Martínez Fernández, ha vist el present rotlle d'apel·lació número 294/2001, procedent de les actuacions de judici de menor quantia promogudes davant del Jutjat de Primera Instància número 5 de Gandia, amb el número 269/1999, entre les parts següents: d'una banda, com a demandant apel·lant, Jesús Tarraso Pellicer i la Comunitat de Propietaris Edificio Civitas 2000, com a demandat apel·lant José Bernardo Rodríguez Ripoll, i d'una altra, com a demandat apel·lat, Ignacio Lafuente Niño i Civitas 2000, SA, i Sebastián Martínez, SL, en virtut del recurs d'apel·lació interposat pel demandant i demandat.
  
Decisió:
  
S'estima la demanda i, amb la revocació de la sentència apel·lada, i estimant en part ambdós recursos, es fan els pronunciaments següents:
  
1. S'establix la responsabilitat solidària de la constructora Sebastián Martínez, SL, la promotora Civitas 2000, i l'aparellador senyor Rodríguez a fi que esmenen o, si no és possible, paguen l'import de reparació dels defectes següents:
  
a) Piscina: enfonsament del paviment circumdant per falta de compactació.
  
b) Escrostonaments i despreniments a la façana sud de l'edifici, amb el pagament, a més, de la factura per 28.072 pessetes (168,72 euros).
  
c) Despreniment de taulells als habitatges assenyalats en l'informe pericial al foli 927.
  
2. Respondran tots els demandats solidàriament de la corrosió de pilars, que hauran de pagar l'import de la factura per 237.107 pessetes (1.545,24 euros).
  
3. L'arquitecte senyor Lafuente i la promotora Civitas 2000, pels defectes en la xarxa de sanejament, albellons pluvials i de piscina, pagaran a l'actora l'import de 366.117 pessetes per les factures pagades (2.200,41 euros).
  
4. La promotora Civitas 2000 i la Constructora Sebastián Martínez, SL, respondran solidàriament pel defecte del cobriment del pàrquing, pagant a l'actora la factura per 937.250 pessetes (5.632,99 euros).
  
5. L'arquitecte senyor Lafuente respondrà per l'esmena dels defectes de les humitats en el vestíbul, o el pagament de l'import de reparació.
  
6. La promotora Civitas 2000, pel defecte de la xarxa vertical d'aigua potable de l'escala tercera, o el pagament del seu import.
  
7. Els honoraris de l'arquitecta senyora Rojas i de l'informe de Saforcontrol s'imposen a tots els demandats.
  
No es fa condemna en costes en cap de les instàncies.
  
Notifiqueu la present resolució a les parts que hi han comparegut i, una vegada siga ferma, amb el certificat literal d'ella i l'ofici oportú, torneu les actuacions originals al jutjat de procedència.
  
Mitjançant la nostra sentència, de la qual s'adjuntarà un certificat al rotlle, ho pronunciem, manem i firmem.»
  
I perquè el que s'ha acordat es complisca i valga de notificació a Civitas 2000, SA, i Sebastián Martínez, SL, mitjançant la seua publicació en el Diari Oficial de la Generalitat Valenciana, lliure y expedisc el present edicte.